open-index/open-wikipedia-markdown huggingface dataset:
Éischtfluch

Beim **Éischtfluch** handelt et sech ëm den éischte Fluch vun engem Fluchkierper. Dësen Datum gëtt dacks an den techneschen Date vun engem Fliger oder Raumschëff opgefouert.

No der Konstruktioun muss sech beim Éischtfluch beweisen, ob de Fluchkierper sech och am reale Fluch bewährt. Virum Éischtfluch sinn an der Reegel de sougenannte Rollout, déi éischt Presentatioun vum neie Fluchkierper, an uschléissend ëmfangräich Systemtester souwéi Rollversich um Buedem.

Den Éischtfluch gëtt an der Reegel vun engem Testpilot gemaach.

## Kuckt och
*Lëscht vun Éischtflich

## Um Spaweck
Robert Sabatier

De **Robert Sabatier**, gebuer de 17. August 1923 zu Paräis, a gestuerwen den 28. Juni 2012 zu Boulogne-Billancourt, war e franséische Schrëftsteller an Dichter.

## Biographie
De Robert Sabatier huet seng Kandheet um zu Paräis Montmartre, dunn am Quartier vum Canal Saint-Martin verbruecht, an déi an der Serie "Roman d'Olivier" erzielt, wouvun *Les Allumettes suédoises* dee bekanntsten ass an iwwer 3 Millioune Mol verkaf gouf.
Aner Romaner aus där Serie sinn *Olivier 1940* a *les Trompettes Guerrières*.

1950 huet de Robert Sabatier bei de Presses Universitaires de France. geschafft. Duerno gouf e literareschen Direkter vun den Éditions Albin Michel. 1971 gouf en an d'Académie Goncourt gewielt, méi spéit och an d'Académie Mallarmé.

De Robert Sabatier huet eng Geschicht vun der franséischer Poesie an 9 Bänn geschriwwen.

Hie gouf notament ausgezeechent mam Prix Artaud, dem Grand prix de poésie de l'Académie française an dem Prix Goncourt.

## Wierk
### Romaner
* *Alain et le nègre* (Éditions Albin Michel, 1953)
* *Le Marchand de sable* (1954)
* *Le Goût de la cendre*
* *Boulevard* (1956)
* *Canard au sang*
* *La Sainte farce* 
* *La Mort du figuier* (Prix Richelieu 1963)
* *Dessin sur un trottoir*
* *Le Chinois d'Afrique*
* *Les Années secrètes de la vie d'un homme* (1984)
* *Les Enfants de l'été* (1978)
* *La Souris verte* (1990)
* *Le Cygne noir* (1995)
* *Le Lit de la Merveille* (1997)
* *Le Sourire aux lèvres* (2000)
* *Le Cordonnier de la rue triste* (2009)
* Le roman d'Olivier:
** *Les Allumettes suédoises*, Éditions Albin Michel, Paris (1969)
** *Trois sucettes à la menthe*, Éditions Albin Michel, Paris (1972)
** *Les Noisettes sauvages*, Édition Albin Michel (1974)
** *Les Fillettes chantantes* (1980)
** *David et Olivier* (1986)
** *Olivier et ses amis* (1993)
** *Olivier 1940* (2003)
** *Les Trompettes guerrières* (2007)

### Gedichter
* *Les Fêtes solaires* (Prix Artaud 1952)
* *Dédicace d'un navire* (1984)
* *Les Poisons délectables*
* *Les Châteaux de millions d'années*
* *Icare et autres poèmes*
* *L'Oiseau de demain*
* *Lecture*
* *Ecriture*
* *Les Masques et le Miroir*
* *Les Feuilles volantes*
* *Sahel*
* *Lumiére vivante*
* *L'Enfant sauvage*

### Literaturgeschicht
* *Histoire de la poésie française* (9 Bänn)

## Um Spaweck
* Biographie op der Websäit vun der l'Académie Goncourt
Tour de France 2012

Den **Tour de France 2012** war déi 99. Editioun vum Tour de France. En huet den 30. Juni 2012 zu Léck an der Belsch ugefaangen a koum den 22. Juli 2012 zu Paräis un. D'Course hat eng total Distanz vun 3.494 Kilometer. 198 Coureure aus 31. Natioune sinn an 22 Ekippen un den Depart gaangen, 153 dovun hunn et och iwwer d'Zillinn gepackt.

Den Tour gouf vum Britt Bradley Wiggins gewonnen, dee vun der 7. Etapp un de Gielen Trikot net méi ausdoe sollt. De Gewënner vum Joer virdrun, de Cadel Evans koum wäit hannendru just op Plaz 7 vum Generalklassement.

Den Andy Schleck konnt wéinst enger Chute e puer Woche virdru beim Critérium du Dauphiné net matfueren. Säi Brudder Fränk Schleck gouf de 14. Juli positiv op d'Diuretikum Xipamid getest, wat zwar keen Dopingmëttel ass, mä zur Verschleierung vun Doping benotzt ka ginn an dowéinst trotzdeem net zougelooss ass. Obwuel dee Befonnt net zwangsleefeg zu enger Sanktioun hätt féiere missen huet seng Ekipp e prompt aus dem Tour zeréckgezunn.

## Streck

Um Programm stoungen néng Flaachetappen, véier Etappe mat Hiwwelen a sechs Biergetappen, dorënner der véier mat Biergarrivée.

Et war den éischten Tour zanter dräi Joer bei deem den Depart a Frankräich ass, an zwar tëscht dem Passage du Gois an dem Mont des Alouettes an der Vendée.

Déi éischt dräi Etappe goufe komplett an der Belsch gefuer, eréischt duerno ass den Tour a Frankräich komm. Anescht wéi zior goung et nees mat engem Prolog lass, engem kuerzen Zäitfueren zu Léck. Am weidere Verlaf gouf et nach zwou weider Etappe mat individuellem Zäitfueren, en Ekippenzäitfuere war dogéint net virgesinn.

## Etappen

## Klassementer no der 21. Etapp

## Um Spaweck

* Klassement vun alle Coureuren
Pavillon Madeleine

De **Pavillon Madeleine** ass e Pavillon mat Restaurant um Uwänner vun der Keelbaach am Park Ouerbett zu Keel.

De Pavillon, deen der Gemeng Keel gehéiert, huet eng Baussewand aus geraschtenem Stol. D'Pläng si vum Architektebureau WW+Architektur+Management vun Esch-Uelzecht. De Pavillon huet am Juni 2010 seng Dieren opgemaach.

De Restaurant, deem seng Kichen op den Iessall op ass, gëtt gefouert vum Léa Linster. Säin Numm krut de Pavillon vum Restaurant, deen no der Madeleine, enger bekannter Spezialitéit vum Léa Linster, genannt gouf.

2012 krut de Pavillon Madeleine den éischte Präis an der Kategorie 4 vum Bauhärepräis.

## Literatur
* *Sterneköchin Léa Linster eröffnet "Pavillon Madeleine"*. myWort.lu vum 30. Juni 2010 http://www.mywort.lu/kayl/news-business/1063494.html
* (G), 2012. *Une affluence au-delà des espérances. "Bauhärepräis" 2012: une salle comble au Cercle et une exposition très visitée au Ratskeller.* Luxemburger Wort vum 29. Juni 2012, S. 14.

## Um Spaweck
* Websäit vum Restaurant Pavillon Madeleine
* De Pavillon Madeleine op mywort.lu
Exkommunikatioun

**Exkommunikatioun** (lat. ex = aus a communicatio = Gemeinschaft) bezeechent den Ausschloss vun engem kathoulesche Chrëscht vun de Sakramenter.
Dogma (Beschloss)

**Dogma** (griich. dogma = Meenung, Beschloss, Léiersaz) bezeechent an der kathoulescher Kierch ee vun engem Konzil oder vum Poopst ex cathedra als gëttlech Offenbarung verkënnegten, a Schrëft oder Traditioun enthalene Glawenssaz.
Ex cathedra

**ex cathedra** (lat. vum Léierstull aus) bezeechent an der kathoulescher Kierch dat Besonnescht vun enger onfeelbarer, léieramtlecher Entscheedung vum Poopst.
Exorzismus

**Exorzismus** (gr. exorkismós = erausbeschwieren) ass e Gebiet, mat deem e Mënsch virum Béise soll beschützt oder dervu befreit ginn.
Chrisam

**Chrisam** (vum griech. chrisma = Salbueleg a christos = de Gesalbten) ass en Ueleg, deen aus enger Mëschung vun Olivenueleg a Balsamharz besteet.

An der kathoulescher Kierch gëtt e vum Bëschof um Moie vu Gréngen Donneschde geweit. Da gëtt e fir Dafen, Firmungen, Priisterweien, Bëschofsweien oder d'Wei vu Klacke benotzt. Den Ueleg soll e Sënnbild fir Freed, Kraaft a Gesondheet sinn. Mënschen, déi mat Chrisam gesalbt sinn, wëllen de "Wohlgeruch Christi" (2 Kor 2,15) verbreeden.
Kompostéierung

D**'Kompostéierung** (oder de **Compostage**) ass e biologesche Prozess, bei deem organescht Material, ënner dem Afloss vun Loftsauerstoff, vu Bakteerien a Champignonen ofgebaut gëtt.
Bodhi

**Bodhi** (aus dem Sanskrit a Pali बोधि: wiertlech *Erwächen*, heinansdo och *Erléisung* oder *Erliichtung*; *Buddha* oder *Buddhismus* hunn déi selwecht Wuerzel) bezeechent am Buddhismus an aneren indesche Philosophien den Erkenntnisviirgang, deen um vum Buddha geléierten Erléisungswee als lescht Etapp zum Nirwana féiert.
Als Bodhi gëtt och de Bam bezeechent, ënner deem dem Buddha als éischt de Bodhi erfueren huet.

## Konzept
E Buddha, also e Wiesen, dat de Bodhi erreecht huet, huet an der Léier vum Buddhismus aus eegener Kraaft an ouni Beléierung oder Uleedung, d'Vollkommenheet an d'Rengheet vu sengem Geescht erlaangt. Wat hien elo erreecht huet, sinn eng vollkomme Weisheet (Prjana), d'Verständnis vun der Natur vun de Saachen (Dharma), en onendlecht Matgefill mat allem Liewegen (Karuna) an doduerch, wéi op chineeseschen a japaneschen Ikonographien dacks ze gesinn ass, e vollstännegt Glécksgefill. Als lescht féiert de Bodhi zum Nirwana.

E vollkommen erwächte Buddha (Samyak-Sambuddha) ass déi perfeksten, weisesten, allwëssendsten a matfillendste Form vun engem Erwächten, deem et méiglech ass, aneren dobäi ze hëllefen, aus dem Samsara auszebriechen. De Buddha Shakyamuni gëllt als sou e vollkommen erwächte Buddha.

## Erlaangen
Fir de Bodhi z'erlaangen, muss een all karmesch Kräften iwwerwannen. Dëst geschitt, andeems een déi véier eedel Wourechten begräift an all Täuschung a Bedürfnis, déi un d'Existenz gebonne sinn, iwwerwënnt. Et hieft ee sou schliisslech de Kreeslaf vum Liewen a Leiden an d'Erëmgebuerten, kuerz: de Samsara op an erlaangt d'Nirwana.

De Buddha soll zu senger Liefzäit iwwer 84.000 Beléierunge ginn hunn, wéi de Samsara ze duerchbrieche wier.

## Kuckt och
* Bodhipakkhiyādhammā, déi 37 Saachen, déi ee fir d'Erliichtung brauch.
Eurovision Song Contest 1998

Den **43. Eurovision Song Contest** war den 9. Mee 1998 a Groussbritannien. E gouf an der *National Indoor Arena* zu Birmingham organiséiert. Presentateure waren den Terry Wogan an d'Ulrika Jonsson.

Fir d'Zuel vun de Länner ze reduzéiere sinn d'Resultater vun de leschte 5 Joer gekuckt ginn an déi mat de mannste Punkten hu missen e Joer Paus maachen. Vun där Reegel waren Éisträich, Bosnien an Herzegowina, Dänemark, Russland an Island betraff. Lëtzebuerg huet scho wéi déi 4 Joer virdru fräiwëlleg net matgemaach, gradewéi Italien. D'Republik Mazedonien koum nei derbäi, nodeem e Versuch fir matzemachen am Joer 1996 bei der Virentscheeung hänke blouf. Am Ganze ware 25 Länner derbäi.

Verschidden Interprete ware scho virdru mol eng Kéier dobäi, d'Danijela fir Kroatien 1995 (Member vun der Grupp Magazin) an de José Cid (Member vun Alma Lusa) fir Portugal 1980.

D'Reegel fir d'Ofstëmmung ass d'selwecht bliwwe wéi déi Jore virdrun, allerdéngs ass an de meeschte Länner den Televoting duerch d'Spectateure benotzt ginn fir ofzestëmme mat Ausnam vun der Tierkei, Rumänien, Irland an Ungarn, wou nach eng Jury d'Ofstëmmung gemaach huet. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Birmingham matgedeelt ginn.

Déi éischt Plaz krut d'Vertriederin vun Israel, d'Dana International mat 6 Punkte Virsprong virun der Imaani (Groussbritannien). Déi drëtt Plaz krut d'Chiara Siracusa, déi fir Malta ugetruede war. D'Gewënnerin Dana International ass bei de Medien an d'Gespréich komm well si sech offen zu hirer Transsexualitéit bekannt huet.

Israel hat domat fir d'drëtt Kéier de Grand Prix gewonnen.

## Klassement

## Um Spaweck

* Eurovision.tv
* Eurovision.de
* diggiloo.net
Bodhipakkhiyādhammā

**Bodhipakkhiyādhammā** bezeechent aus der Siicht vum Theravada-Buddhismus déi 37 Elementer, déi zum Erwächen féieren. Ët ass also eng Zesummefaassung vun der buddhistescher Léier aus dem Palikanon.

## Déi 37 Elementer vum Erwächen
### Déi véier Grondlage vun der Opmierksamkeet
# Oppassen op de Kierper
# Oppassen op d'Gefiller
# Oppassen op de Geescht
# Oppassen op d'Géigestänn vum Geescht, den Dharma ouni stoffleche Kierper

### Déi véier richteg Ustrengungen
# Dat, wat et scho gëtt a schlecht ass, verdreiwen
# Dat, wat et nach net gëtt a schlecht, net entstoe loossen
# Dat, wat et nach net gëtt a gutt ass, entstoe loossen
# Dat, wat et scho gëtt a gutt ass, festegen

### Déi véier Weeër zum Erfolleg
# Wëllen
# Wëllenskraaft
# Rengt Bewosstsinn
# Weisheet

### Déi fënnef Fäegkeeten
# Vertrauen a Glawen an d'Léier vum Buddha
# Wëllensstäerkt an der Ëmsetzung
# Bewosstsinn vun engem sengen Aufgaben
# Konzentratioun
# Weisheet

### Déi fënnef Kräften
# D'Kraaft vum Glawen an dem Buddha seng Léier
# D'Kraaft vun der Wëllensstäerkt
# D'Kraaft vum Bewosstsinn
# D'Kraaft vun der Konzentratioun
# D'Kraaft vun der Weisheet

### Déi siwe Facteure vun der Erliichtung
# Opmierksamkeet
# Fuerschung vum Gesetz
# Wëllenskraaft, Ustrengung
# Glécksgefill
# Stëll
# Konzentratioun
# Gläichmutt

### Den [[nobelen aachtdeelege Pad]]
# Richteg Usiicht
# Richtege Wëllen
# Richtegt Schwätzen
# Richtegt Handelen
# Richtegt Liewen
# Richtegt Ustrengung
# Richteg Opmierksamkeet, richtegt Bewosstsinn
# Richteg Meditatioun
Mandala

**Mandala** (Sanskrit: Krees) bezeechent e meeschtens ronnt, kreessymmetrescht Bild, op deem a Kreesser a Véierecker verschidde Saachen ze gesi sinn, déi zum gëttleche Beräich vum Vajrayana gehéieren.

E Mandala weist geeschteg a kosmesch Bezéiungen, d'Verhältnesser vum Ech, der Welt an dem Gëttlechen. Déi buddhistesch Gottheete ginn als Persounen oder Symboler duergestallt. Dacks gesäit een op engem Mandala dat ganzt Universum mat Buddhaen, mat Gëtter a Gëttinnen, mat Déieren a Planzen, mat Bierger, Flëss a Landschaften.

Meeschtens ass e Mandala op faarwege Stoff oder Pabeier gemoolt, et kann awer och mat faarwegem Räis op de Buedem gestreet ginn oder a Steen oder Metall geritzt sinn. E Mandala soll dem Meditéierenden de Wee zum Verständnis vu Mikro- a Makrokosmos weisen. Sou soll hien déi geheimnisvoll Zesummenhäng vu sengem Liewe mat der Welt a mam gëttleche Buddha verstoen.
Tantra

**Tantra** bezeechent e System vun esoteresche Léieren a Praktiken am Buddhismus.

Mat Hëllef vun Zauberspréch, Ritualen, Biller, Danz an Erotik soll de Kontakt zu der gëttlecher Welt hiergestallt ginn, fir sou Erléisung ze fannen. Kierper, Wieder, Gesten, Séil a Geescht sollen déi gëttlech Wierklechkeet droen an zu Mëttele vum Heel ginn.

Gesten a Beweegunge vum Kierper si besonnesch wichteg am Tantrismus. Och Erotik a Leidenschaft kënne zu heelbrengenden Dugende ginn. Den Ausdrock vum Kierper huet am Danz reliéis Kraaft. Duerch den Danz soll de Mënsch seng Bezéiung zu de Gëtter spieren.

Och d'Sprooch ass e wichtegt Mëttel. D'Buddhiste benotzen Zauberspréch, e sougenannte Mantra. Mam Mantra kann ee sech géint béis Geeschter schützen oder gudder ruffen. E Mantra ka souguer zur Erléisung féieren.

Donieft hunn och d'Übunge vum Geescht eng Roll am Tantrismus. D'Meditatioun huet am Buddhismus eng ganz wichteg Roll. Eng Hëllef fir d'Meditatioun ass zum Beispill de Mandala.
Samsara

**Samsara** ("bestännegt Wanderen") ass de Begrëff fir den Zyklus vu Reinkarnatiounen an den indesche Reliounen Hinduismus, Buddhismus a Jainismus.

De Kreeslaf vun ëmmer neie Liewe gëtt an dëse Reliounen als negativ gewäert. D'Zil ass et also fir draus erauszebriechen an dat erreecht ee just, wann ee "Lassloosse" léiert a sech vun alle Wonschvirstellungen trennt. Wann een dat gepackt huet, dann erreecht een den Zoustand vun "Erléisung", deen heescht am Hinduismus Moksha an am Buddhismus Nirwana.
Behemoth

**Behemoth** (aus dem Hebräeschen "Déier", "Ongeheier") ass den Numm vun engem Ongeheier aus der jiddesch-chrëschtlecher Mythologie.

## Gestalt
D'Ongeheier huet Charakteristike vu verschiddenen Déieren, et gläicht haaptsächlech engem Nilpäerd awer och engem Elefant, engem Waasserbüffel an enger Geess. Seng Gestalt gouf eventuell duerch den egyptesche Gott Seth beaflosst, deen och Attributer vum Nilpäerd hat.

## Behemoth an der Bibel
D'Ongeheier gëtt an der Bibel als *éischt Wierk Gottes* beschriwwen.

## Behemoth a Verbindung mam Béisen
D'Monster gouf dacks a Verbindung mam Däiwel bruecht, besonnesch duerch de Collin de Plancy an den Anton LaVey, déi de Behemoth als dommt a verfroossent Monster duerstellen, dat an der Häll schafft.
Koan

Als **Koan** (déi japanesch Aussprooch vun de chineesesche Schrëftzeechen 公案, *ëffentlech Ugeleeënheet*) bezeechent een am chineesesche Chang- an am japanesche Zen-Buddhismus eng kuerz Geschicht, en Dialog, eng Fro, eng Affirmatioun oder och eng Anekdot, mat där ënner anerem de geeschtleche Fortschrëtt vu Zen-Schüler getest gëtt.

## Konzept
E Koan muss a senger Essenz verstane ginn. Heiansdo kann e mat rationale Mëttelen erkläert ginn, mä richteg begräife kann een nëmmen duerch Intuitioun, déi sech mat dem Geescht vum Zen-Schüler verbessert. An dësem Fall ass et och onméiglech, dëst Verständnis mat Wierder z'erklären, déi an enger Welt bausse vun der Intuitioun leien.

D'Verständnis vun engem Koan féiert ausserdeem dozou, datt ee begräift, datt alles eent ass. D'Illusioun, datt d'Saache sech ënnerscheeden a sou och dat den Ech eng eegen Existenz féiert, soll mat der Koan-Praxis opgeléist ginn. Meeschtens gëtt dat duerch d'Begräife vun anscheinend paradoxen Aussoe geléiert.

## Beispiller
**Wat ass d'Geräisch vun enger Hand, déi klappt?* (Haikuin Ekaku)
**E Mënch freet den Tozan: "Wat ass Buddha?" Den Tozan äntwert: "Dräi Pond Fluess."* (Mumonkan)
JJs Beetebuerg

D**'Jesus Juniors Beetebuerg**, ofgekierzt **JJs Beetebuerg**, sinn eng kathoulesch Jugendgrupp am Parverband Beetebuerg.
 
Si si Jonker, déi no hirer Firmung decidéiert hunn, sech weider zesummen op de Wee ze maachen, fir erauszefanne wat Gleewen heescht a wéi een an enger jonker a lieweger Gemeinschaft Chrëscht ka sinn.

## Geschicht an Aktivitéiten
2008 goufen d'JJs gegrënnt. No der Firmung sollten déi Jonk aus dem Parverband net eleng gelooss ginn. Dofir hunn si sech ënner der Leedung vun e puer Erwuessener zu enger Grupp zesummegeschloss. Zil war et, gemeinsam Aktivitéiten, déi méi oder manner mat Relioun an der kathoulescher Kierch ze dinn hunn, z'ënnerhuelen. Eng eegen Identitéit mat engem JJs Lidd, engem JJs Logo a JJs Kleedung gouf geschaf. An der Folleg hunn d'JJs Jugendmassen organiséiert, u Sportsevenementer deelgeholl, Reesen (z.&nbsp;B.Taizé oder d'Weltjugenddeeg zu Madrid) ënnerholl, Theater an Ausstellungen zesumme besicht, Meditatiounsowenter a Fréischichten ofgehalen, e Kalenner erausginn a mat Gala-Dînere Sue fir karitativ Zwecker gesammelt.

## Struktur
D'JJs Beetebuerg gi vu 4-5 Erwuessener geleet. Zanter 2011 gëtt et een aus Jugendlechen zesummegesate Comité. D'Versammlunge sinn am Keller vum Paschtoueschhaus zu Beetebuerg.
Nirwana

**Nirwana** oder **Nirvana** (Sanskrit निर्वाण, *Erläschen*, *Erfaassen*, *Verwehen*) bezeechent am Buddhismus den Austrëtt aus dem Kreeslaf vum Liewen, aus der Reinkarnatioun, also aus dem Samsara. Et ass d'Enn vun alle falsche Virstellunge vun der Existenz.

## Virstellungen
Aus Manktem un engem bessere Wuert ass "Nirwana" am westeuropäesche Sproochraum dacks als "Näischt" iwwersat ginn. Dat huet allerdéngs zu verschiddene Feelinterpretatioune vum eigentleche Begrëff gefouert, ënner anerem zu der Suppositioun, datt de Buddhismus eng nihilistesch Philosophie wier.

Heiansdo iwwerfuerdert d'Konzept vum Nirwana och d'Virstellungskraaft vun engem Geescht, deen a Meditatioun ongeübt, op weltlech Bedierfnesser fixéiert a mat Virstellunge vum Paradäisgaart Eden gefiddert ass.

Den Nirwana ass keng Plaz wéi Eden, et ass och keng aner Dimensioun, kee "Jenseits". Et ass éischter en Zoustand, an deem Virstellungen, Wënsch a Bedierfnesser gestëllt wéi och iwwerwonne sinn. Den absolutten an iwwerweltlechen Nirwana steet am Géigesaz zum relativen a weltleche Samsara.
Nirvana

Mat **Nirvana** ka gemengt sinn:

* e buddhistescht Konzept: Nirwana,
* eng US-amerikanesch Rockband: Nirvana (Museksgrupp).
Häll

D**'Häll** ass a ville Reliounen eng Plaz, wou Mënschen, déi gesënnegt haten, no hirem Doud gefoltert ginn a wou Dämonen an den Däiwel wunnen. De Begrëff "Häll" kënnt vum Numm vun der Ënnerwelt an der germanescher Mythologie.

Der Apokalyps vum Johannes no sinn Engelen, déi sech géint Gott rebelléiert hunn, vum Himmel op d'Äerd gestierzt ginn a vun do an d'Häll. Dohi sollen all déi Mënschen hikommen, déi dem Satan trei sinn an déi net un de Jesus gleewen.

## D'Häll am Chrëschtentum
D'chrëschtlech Visioun vun der Häll huet sech vum Juddentum inspiréiert an et gëtt verschidde Versiounen dovun. Am Neien Testament schwätzt de Jesus vun engem "Feierséi" oder engem "zweeten Doud". Do sollen déi Séilen hikommen, déi hir Verbriechen net bereien, an do éiweg Verdammung erleiden, mä déi, déi gutt sinn an net Chrëschte sinn, kommen no der kathoulescher Léier net an d'Häll.

Déi chrëschtlech Visioun vun der Häll gouf och staark vum Mëttelalter gepräägt, besonnesch duerch d'Offenbarung vum Péitrus, deen déi Bestrofunge beschreift. Och wann dës Schrëft net an de biblesche Kanon komm ass, hat se awer eng grouss Bedeitung, well Apologete wéi zum Beispill de Clemens Alexandrinus sech als Nofollger vum Apostel Simon Péitrus ausginn hunn(?).

E groussen Deel vun de Chrëschten hu sech awer géint déi Léier gewant an hir Relioun als eng Erléisungsrelioun ugesinn. Si sinn iwwerzeegt, datt all Mënschen, déi eng Sënn begaangen hunn, wéinst dem Affer  vum Jesus a senger Operstéiung gerett ginn. Aner soen awer och, datt de Jesus déi Mënsche virum Feier oder der Däischtert gewarnt huet.

A bibleschen Iwwersetzunge gouf "Häll" och mat *Scheol, Hades* oder *Gehenna* iwwersat.

## Scheol
D'Wuert "Scheol" kënnt vum Hebräeschen aus dem Alen Testament. Et designéiert den Openthalt vun den Doudegen, d'Häll. Op där Plaz ginn d'Mënschen awer net gefoltert, mä do schlofe se éiweg am Stëbs. Et ass d'Graf vun de Mënschen, wou se all bewosstlos sinn. Ausserdeem kënnen déi, déi lieweg sinn, déi Doudeg erwäche fir se ze befroen, mä Gott huet sengem Vollek verbueden, dat ze maachen.

## Hades
D'Wuert "Hades" kënnt vum Griicheschen an huet een änleche Sënn wei Scheol, mä domat bezeechent een éischter d'Feegfeier.

## Gehenna
D'Wuert "Gehenna" kënnt vu "Gehinnon" oder "Hinnom", en Dall bei Jerusalem. Do goufe Kanner un de Gott Moloch geaffert, mä duerno gouf déi Plaz an en Dreckstipp verwandelt.

Zu der Zäit vum Jesus goufen do nieft Offall och d'Kadavere vun Déieren an d'Läiche vu Kriminellen, déi exekutéiert goufen a keng Erlabnes krute fir begruewen ze ginn, dohigehäit. Da gouf e Feier ugemaach, dat ëmmer gebrannt huet, fir d'Vollek virun Epidemien a Krankheeten ze schützen. 

## Um Spaweck
Hellege Christophorus

Den **hellege Christophorus** oder och Christopherus (griich. Χριστόφορος, Christusdréier) ass e chrëschtlechen Hellegen. Hien ass virun allem als Patréiner vun den Autofuerer beléift.

## Legend

## Duerstellung
De Christophorus gëtt als Ris mat Staf duergestallt, deen d'Jesuskand op senge Schëlleren dréit.

## Veréierung
Dem Christophorus säin Dag ass an der evangeelescher an an der kathoulescher Kierch de 25. Juli, an der orthodoxer Kierch den 9. Mee.

Den hellege Christophorus gëtt ugebiet:
* géint en onvirbereeten Doud, dohier och seng Funktioun als Patréiner vun den Autofuerer
* géint Stierm
* géint Zännwéi

Hien ass de Patréiner vun den Autofuerer an de Reesenden am Allgemengen.

## Éierungen
Fir un den  z'erënneren, gouf zu Munneref eng Strooss no him genannt: d*'Allée Saint-Christophe.*

## Kuckt och
* Lëscht vun de chrëschtlechen Hellegen
## Um Spaweck
Antonis Samaras

Den **Antonis Samaras** (heiansdo och **Andonis Samaras**; gr.: Αντώνης Σαμαράς), gebuer den 23. Mee 1951 zu Athen, ass e griichesche Politiker.

Hie war vum 20. Juni 2012 bis de 25. Januar 2015 Ministerpresident vu Griicheland an ass zanter 2009 President vun der konservativer Partei Nea Dimokratia (ND).

## Liewen
Den Antonis Samaras ass de Jong vun engem Kardiologen an huet an den USA um Amherst College Ekonomie studéiert an dës Studien 1976 mat engem MBA absolvéiert.

1977 bis 1996 war hien Deputéierten am griichesche Parlament an ass dat nees zanter 2007 fir d'Partei Nea Dimokratia (ND).
1989 gouf hie Wirtschaftsminister a vun 1989 bis 1992 Ausseminister an der Regierung vum Konstantinos Mitsotakis.

An den 1990er Joren huet hien eng eege Partei gegrënnt, déi stramm konservativ Politiki Anixi (Πολιτική Άνοιξη, „Politescht Fréijoer”). Dës huet d'ND bei de Parlamentswale vun 1993 geschwächt, soudatt d'Oppositiounspartei PASOK nees un d'Muecht koum.

1996 huet d'Politikerin Anixi et net méi iwwer d'3&nbsp;%-Barriär bei de Wale fir an d'Parlament gepackt. 2000 huet se keng Lëschte méi fir d'Walen opgestallt, mä de Samaras huet d'Nea Dimokratia ëffentlech ënnerstëtzt.

Virun de Wale fir d'Europäescht Parlament 2004 huet hie sech dann nees der Nea Dimokratia ugeschloss a gouf Deputéierten am Europaparlament. Bei de Parlamentswale vun 2007 gouf en an d'griichescht Parlament gewielt an huet säi Mandat zu Stroossbuerg opginn.

2009 war e fir e puer Méint Kulturminister. Bei de Parlamentswale vum Mee/Juni 2012 gouf d'Nea Dimokratia déi stäerkst Partei. Si huet eng Koalitiousregierung mat der PASOK gebilt, den 20. Juni 2012 gouf de Samaras zum griichesche Ministerpresident vereedegt.

Well keng Majoritéit am Parlament zfonnt konnt ginn, fir en neie Staatspresident ze wielen, gouf d'Parlament am Dezember 2014 opgeléist. Bei den Neiwalen huet d'ND staark u Stëmme verluer, soudatt de Samaras net méi Premierminister gouf.

De Samaras ass mat der Georgia Kritikou bestuet an huet zwee Kanner.

## Um Spaweck
Rochus vu Montpellier

De **Rochus**, och nach **Rochus vu Montpellier** (oder  **Roch de Montpellier**), an der kathoulescher Kierch als **Hellege Rochus** bekannt, ass e chrëschtlechen Hellegen, dee virun allem zum Schutz géint d'Pescht ugebiet gouf.

## Legend
Den hellege Rochus gouf der Legend no zu Montpellier als Bouf vun aflossräichen Eltere gebuer. Nodeem seng Eltere gestuerwe waren, wéi hien ongeféier zwanzeg Joer al war, huet hien all seng Räichtemer ewechginn an huet sech op de Wee op Roum gemaach. Ënnerwee huet hien a ville Klinicke Peschtkranke gehollef; hien huet se geheelt andeems hie gebiet huet, d'Kräiz iwwer se gemaach huet oder hinnen d'Hand opgeluecht huet.

Op sengem Réckwee ass hien zu Piacenza, enger Stad am Norde vun Italien, selwer un der Pescht erkrankt. Doropshin huet e sech an e Bësch net wäit vun der Stad zeréckgezunn, wou e sech eng einfach kleng Schauteng gebaut huet. Hei huet e kënnen iwwerliewen, well all Dag en Hond mat engem Läif Brout an der Maul bei hie komm ass. No enger Zäitchen ass dem Hond säi Meeschter opmierksam ginn an ass sengem Hond nogaangen, sou datt hien de Rochus fonnt huet. Hien huet en zeréck an d'Stad bruecht, wou de Rochus konnt geheelt ginn.

Nodeem hien erëm doheem zu Montpellier ukomm war, gouf en an de Prisong gehäit, well hie fir e Spioun gehale gouf. Wéinst senge Läinzeechen, déi hie vu senger Peschterkrankung kritt hat, ass hien net méi erëmkannt ginn. Hien huet säin Numm awer net verroden, well hien net wollt fräigelooss ginn, nëmme well seng Elteren sou aflossräich waren. Sou ass hien no fënnef Joer am Prisong da gestuerwen. No sengem Doud hunn d'Leit vu Montpellier hien dunn erëmkannt: hien hat ee kräizfërmege Schéinheetsfleck op senger Broscht, deen d'Leit vu Montpellier du mat him a Verbindung bruecht hunn.

## Duerstellung
De Rochus gëtt mat enger Peschtbëlz um Been duergestallt, ob déi hie weist. Meeschtens huet hien e Pilgerhutt un an ee Wanderstaf an der Hand. E weideren Attribut ass den Hond, deen him Brout bruecht huet. Heiansdo gëtt en och mat engem Engel duergestallt, well enger anerer Versioun vun der Legend no, huet en Engel sech ëm hie gekëmmert, wéi hie krank war.

## Veréierung
Dem Rochus säin Dag ass de 16. August; hie gëtt ugebiet:
* géint Epidemien: virun allem d'Pescht awer och d'Cholera, den Typhus, d'Spuenesch Gripp, …
* géint Hautkrankheeten a Knéiproblemer
* géint Déierekrankheeten

Hien ass de Patréiner vun de Peschtkranken, den Invaliden, den zu onrecht Ugekloten, vun den Hausdéieren a vun de Chirurgen.

## Éierungen
Fir un de  z'erënneren, sinn zu Lëtzebuerg eng Partie Stroossen (*Rue St. Roch*) no him genannt: zu Sir an zu Rëmerech.

## Kuckt och
* Rochuskapell Biissen
* Rochuskapell Fiels
* Rochuskapell Giewel
* Rochuskapell vu Reiler
* Lëscht vun de chrëschtlechen Hellegen

## Um Spaweck

* Websäit iwwer den hl. Rochus vu 'L'Associazione San Rocco Italia'
* https://www.heiligenlexikon.de/BiographienR/Rochus_von_Montpellier.htm De  am ökumeenesche Lexikon vun den Hellegen]
Fred Neuen

De **Fred Neuen**, gebuer de 17. Februar 1976 zu Lëtzebuerg, ass e lëtzebuergesche Moderator an e Film- a Televisiounssproduzent.

Hien huet Reklamm a Kommunikatioun zu Bréissel um Institut des hautes études des communications sociales, IHECS studéiert.

2001 kruet hie bei TangoTV d'Responsabilitéite vu Kino- a Fiktiouns-Sendungen. Zwee Joer laang huet hie verschidde Sendunge produzéiert a presentéiert. 2004 huet hie säin éischte professionelle Kuerzfilm "Tinity" mat Tarantula gedréint. Zanterhier pendelt de Fred Neuen tëscht der Tëlee (eveant, elodTV, sitcoms...), dem Kino (verschidde Kuerzfilmer wéi "Vault", "Zero" oder "Bikini Blitzkrieg") an der Publicitéit (via seng Produktiounsfirma "radar").

2009 an 2012 war hien zesumme mam Max Hochmuth a mam Gabriel Boisante zoustänneg fir d'Mise en scène, d'Produktioun an d'Presentatioun vun der Präisverdeelungzeremonie vum Lëtzebuerger Filmpräis.

Zënter 2025 ass de Fred Neuen de President vun der Lëtzebuerger Filmakademie.

## Filmographie

### Fictioun (Auswiel)
* De Ministère - Episode 0 - Prënzenhochzäit (2012) - Radar
* Zero (2011) - PTD
* Bikini Blitzkrieg (2011) - Radar/Remedia
* Weemseesdet (2011)- deal Productions/RTL
* Vault (2007) - Iris Productions
* Trinity (2005) - Tarantula Luxembourg

### Reklamm (Auswiel)

* Time For A Change: Ninjas! (2012) Radar/ Philharmonie Luxembourg
* Nun-Chuck (2011) - Radar
* Speed (2011) - Radar 
* Silly Suicides (2011) -Radar
* Heads (2011) - Radar

### Tëlee (Auswiel)
* Watch (2012) - moast
* Zinemag (2011) - RTL
* eveant (2010) - empowebo
* apocaletz (2007) - dok
* Final Cut (2002) - TangoTV
* Anim:Nation (2002) - TangoTV

## Um Spaweck
* Offiziell Websäit vum Fred Neuen
* Radar - Film a Video Servicer
* En Deel vun de Realisatiounen op youtube.com
Stephanus

De **Stephanus** (och nach *Steven* oder *Étienne*), an der kathoulescher, anglikanescher, a griichesch-orthodoxer Kierch als **Hellege Stephanus** bekannt, war den éischte chrëschtleche Märtyrer. Hie gouf gestengegt. An der lutheranescher Kierch zielt en als Märtyrer.

De Stephanus war den éischte vu siwen Diakone vun der urchrëschtlecher Communautéit zu Jerusalem. Dës Diakone goufe vun den Apostelen duerch d'Handopleeë geweit, nodeems an der Gemeinschaft e Konflikt tëscht de Membere mat engem griicheschen an deene mat engem traditionell jiddeschen Hannergrond iwwer d'Fro vun der Betreiung vu Wittfraen opgetruede war. D'Diakone waren du verantwortlech fir de Glawen ze verkënnege gradewéi fir déi sozial Ugeleeënheete vun der Gemeinschaft.

## Liewen

## Duerstellung
De Stephanus gëtt ëmmer mat engem oder méi Steng an der enger Hand a mat enger Märtyrerpalm an der anerer duergestallt.

## Veréierung
De Stephanus säi Gedenkdag ass gemenkerhand de 26. Dezember, dohier och den Numm Stiefesdag. An der griichesch-orthodoxer Kierch ass et de 27. Dezember.

Hien ass de Patréiner vu Roum, Passau, Beckum (Münsterland, Nordrhein-Westfalen) an der Diözees Wien, gradewéi de Patréiner vun ë.&nbsp;a. de Päerd, Kutschen, Steemetzer, Schräiner, Wiewer, Schneider a Kënschtler. Hie gëtt ugebiet géint Obsessioun, Kappwéi; fir e gudden Doud.

Dem Stephanus sinn op der ganzer Welt vill Kierche geweit, zum Beispill de Stephansdoum zu Wien.

## Éierungen
Fir un den  z'erënneren, ass zu Uewerkuer eng Strooss no him genannt: *Rue St. Etienne.* 

## Kuckt och
* Lëscht vun de chrëschtlechen Hellegen

## Um Spaweck

* De  am ökumeenesche Lexikon vun den Hellegen 

]
Francis William Aston

De **Francis William Aston**, gebuer den 1. September 1877 zu Birmingham, a gestuerwen den 20. November 1945 zu Cambridge, war e brittesche Physiker a Cheemiker.

Hie war Physiksprofesser zu Cambridge. Tëscht 1919 an 1920 huet den Aston den éischte performante Massespektrometer gebaut (den éischte war vu sengem Tuteur dem Joseph John Thomson gebaut ginn). Mat sengem Instrument konnt hien noweisen, datt d'Isotopie (gouf bei radioaktiven Elementer vum Frederick Soddy nogewisen) och all aner Elementer betrëfft.

Fir déi Aarbechte krut hien 1922 den Nobelpräis an der Chimie.

## Liewen

De Francis Aston war dat drëtt Kand vum William Aston a Fanny Charlotte Hollis. Hien ass als éischt an d'Harborne Vicarage School gaangen an duerno an de Malvern College zu Worcestershire. 1893 huet de Francis William Aston säi Studium am Mason College (herno een Deel vun der University of Birmingham) ugefaangen, wou hie Physik beim John Henry Poynting a Chimie beim Frankland an Tilden studéiert huet. 1896 huet hien zousätzlech Fuerschung an der Organescher Chimie a sengem private Laboratoire gemaach.

Hie war sportlech an huet Cross-country, Schwammen, Tennis, Vëlo a Klamme bedriwwen. Hien ass donieft Autoscoursse matgefuer an huet Musek gespillt. Den Aston war och nach Fotograf an huet sech fir d'Astronomie intresséiert. Hie war bei follgenden Expeditiounen derbäi: Benkoeben 1925, Sumatra 1932, Memphri, Canada, 1936 a Kamishri a Japan.

## Wëssenschaftlech Aarbecht

Mëtt vun den 1890er Joren huet den Aston sech mat X-Stralung a Radioaktivitéit beschäftegt. Den Aston huet déi Stralung duerch en Tüb mat Gas observéiert. Hien huet dobäi dee spéider no him genannten *Aston Dark Space* beschriwwen.

Tëscht 1919 an 1920 huet den Aston den éischte performante Massespektrometer gebaut. Hie konnt sou 212 Isotopen identifizéieren.

## Wierker

*Francis William Aston (1907). "Experiments on a New Cathode Dark Space in Helium and Hydrogen". Proceedings of the Royal Society of London. Series A 80 (535): 45–49. DOI:10.1098/rspa.1907.0072. JSTOR 92589.
*Francis William Aston (1907). "Experiments on the Length of the Cathode Dark Space with Varying Current Densities and Pressures in Different Gases". Proceedings of the Royal Society of London. Series 79 (528): 80–95. DOI:10.1098/rspa.1907.0016. JSTOR 92573.
*Francis William Aston (1911). "The Distribution of Electric Force in the Crookes Dark Space". Proceedings of the Royal Society of London. Series A 84 (573): 526–535. DOI:10.1098/rspa.1911.0005. JSTOR 93257.
*Aston, Francis William (1922). Isotopes. London: E. Arnold. p.&nbsp;152.
*Aston, Francis William (1933). Mass-Spectra and Isotopes. London: Edward Arnold.

## Éierungen

*1921 gouf hie Member vun der Royal Society.
*1922 krut hien den Nobelpräis fir Chimie.
*De Moundkrater Aston gouf no him benannt.

## Kuckt och

* Lëscht vu Cheemiker

## Um Spaweck
* Aston-Infokaart vun der Royal Society of London for Improving Natural Knowledge
* Aston-Säit vun der Nobelpräis Fondatioun
Amedeo Avogadro

De **Lorenzo Romano Amedeo Carlo Avogadro**, Grof vu Quaregna an Cerreto, gebuer den 9. August 1776 zu Turin, an och do gestuerwen den 9. Juli 1856, war en italieenesche Physiker a Chimist.

## Liewen

Den Avogadro huet Droit a Wëssenschafte studéiert a krut 1796 den Doktertitel am Droit. Duerno huet hie wärend 15 Joer Philosophie ënnerriicht, ier hien 1820 Professer fir mathematesch Physik op der Universitéit vun Turin gouf. No 2 Joer gouf hien, warscheinlech aus politesche Grënn, ofgesat.

Den Avogadro huet sech dunn 12 Joer zeréckgezunn an net méi ënnerriicht. 1834 gouf hien awer retabléiert a konnt seng Plaz nees bis zu senger Pensioun, 1850 besetzen.

## Wëssenschaftlech Aarbecht
Dem Avogadro säi Gesetz seet datt zwéi Gasen déi bei gläichem Drock an Temperatur de selwechte Volumen anhuelen, déi selwecht Zuel vu Moleküllen enthalen.

## Éierungen
1956 huet déi italieenesch Post en Timber zu sengen Éieren erausginn.

## Kuckt och
* Lëscht vu Physiker
* Lëscht vu Cheemiker

## Um Spaweck
Seechomessenniwwel

De **Seechomessenniwwel** ass e jonke planetareschen Niwwel. En aneren Numm fir den Niwwel ass **Menzel 3** (Ofk.: **Mz 3**). Den Numm Seechomessenniwwel kënnt vu sengem Ausgesinn, well en dem Kapp an dem Thorax vun enger Seechomes gläicht.

De Seechomessenniwwel breet sech stralefërmeg mat enger Vitess vu ronn 50&nbsp;km/s aus. Dacks gëtt hie wéinst senger änlecher Genesisgeschicht mat dem Päiperleksniwwel verglach. Hie weist keng Spuer vu molekulare Waasserstoff-Ausstéiss.

De Seechomessenniwwel gouf 1922 vum Donald Menzel op Fotoe vum Bruce-24-Inch-Teleskop an der Baussestatioun vum Harvard College Observatoire zu Arequipa am Peru entdeckt

## Um Spaweck
* Hubble Space Telescope
* GoBlack
* Astronews
* SIMBAD Query
* NASA/IPAC EXTRAGALACTIC DATABASE

## Kuckt och
Tour de Luxembourg 1935

Déi **1. Editioun vum Tour de Luxembourg** huet sonndes de 16. Juni 1935 an der Stad Lëtzebuerg ugefaangen an ass sonndes, den 23. Juni 1935 zu Nidderkuer zu Enn gaangen.

Et ware 77 Cyclisten um Depart an et sinn der 28 déi no 1128&nbsp;km op der Arrivée vum 1. Tour de Luxembourg ukomm sinn.

## Cyclisten um Depart no den Ekippen

??? SCHNEIDER Marcel (Lux)

## D'Etappen

## Klassement vun den Etappen

## Generalklassement
NGC 2440

Den **NGC 2440**, och *Insektenniwwel* genannt, ass e planetareschen Niwwel am Stärebild Puppis. Den NGC&nbsp;2440 huet eng Wénkelausdeenung vu ronn 1,32 Bouminutten an eng Hellegkeet vun 9,4&nbsp;mag. Säin Zentralstär, e Wäissen Zwerg, ass mat knapps 200.000&nbsp;K Uewerflächentemperatur dee gliddegste bekannte Stär a liicht am visuelle Liicht mat enger visueller Hellegkeet vu 17,7&nbsp;mag. Seng absolut Liichtkraaft iwwertrëfft déi vun eiser Sonn ëm dat 250-facht.

Déi vun dësem Zentralstär ausgestousse Gaswolleke weisen zwou verschidde Regiounen, déi warscheinlech a verschiddenen Zäitraim entstane sinn: eng hell bannenzeg Regioun mat zwéi profiléierten Hellegkeetsschwéierpunkten, dofir dee bäileefeg gebrauchten Numm *Insekteniwwel*, an en däitlech liichtschwaache baussenzege Beräich mat méi enger grousser Ausdeenung. D'Distanz vum NGC&nbsp;2440 zu eisem Sonnesystem gëtt allgemeng op 1600 Liichtjoer geschat.

## Entdeckung
De planetareschen Niwwel NGC 2440 gouf de 4. Mäerz 1790 vum däitsch-britteschen Astronom Wilhelm Herschel entdeckt.

## Visuell Observatioun

Den NGC&nbsp;2440 gehéiert zu de visuell helle Planetareschen Niwwelen, grad nach hell genuch, fir en och mat enger normaler Webcam un engem mëttelgroussen Instrument ofzeliichten (Foto riets). D'Opfannen ass zimmlech einfach: Knapps 9° nërdlech ass den 3,9&nbsp;mag helle Stär α Monocerotis am Monocerus. Op hallwem Wee zum NGC&nbsp;2440, a genee südlecher Richtung, kënnt ee bal automatesch laanscht e weidere Planetareschen Niwwel, den NGC&nbsp;2438.

Am Okular vun engem mëttelgroussen Instrument mat 8" Ëffnung weist sech den NGC&nbsp;2440 bei zirka 260-facher Vergréisserung als klengen, liichtschwaachen, diffusen Niwwel, deem seng Form éischter un ee „Gummibierchen“ erënnert.

## Kuckt och

* Lëscht vun diffusen Niwwelen

## Um Spaweck
* Planetareschen Niwwel - NGC 2440
* Hubble-Weltraumteleskop 2007
* DSS Images for NGC 2400 through NGC 2499
* SEDS
* http://jumk.de/astronomie/sterne-3/ngc-2440.shtml
Eurovision Song Contest 2011

De **56. Eurovision Song Contest** hat seng zwou Halleffinallen den 10. an 12. Mee, a seng Finall de 14. Mee 2011 an der *Düsseldorf Arena* zu Düsseldorf (Däitschland). Presentateure waren d'Anke Engelke, d'Judith Rakers an de Stefan Raab.

Verschidden Interprete ware scho virdru mol eng Kéier dobäi, den Dino Merlin fir Bosnien an Herzegowina 1999, d'Lena fir Däitschland 2010, d'Sophio Toroschelidse (Deel vun Eldrine) fir Georgien 2010 (Begleedung vu Sopho Nijaradse), de Gunnar Ólafsson (Deel vu Sigurjón's Friends) fir Island 2001 (deel vun Two Tricky), d'Dana International fir Israel 1998, de Vlatko Ilievski fir d'Republik Mazedonien 2005 (Begleedung vum Martin Vučić), d'Grupp Zdob și Zdub fir Moldawien 2005 an d'Twiins fir d'Slowakei 2008 (Begleedung vum Tereza Kerndlová).

D'Reegel fir d'Ofstëmmung ass d'selwecht bliwwe wéi déi Jore virdrun. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkten un déi zéng bescht Lidder verginn. 50&nbsp;% vun de Stëmme si mat Televoting an déi aner 50&nbsp;% vun enger professioneller Jury vu 5 Leit bestëmmt ginn. D'Resultater si per Telefon op Düssledorf matgedeelt ginn.

Bei den Halleffinalle si jeeweils déi 10 bescht klasséiert Länner an d'Finall weiderkomm. Bei der Finall ware 25 Länner dobäi, 20 dovu sinn duerch d'Halleffinalle bestëmmt ginn, déi aner 5 waren Däitschland, Frankräich, Groussbritannien, Spuenien an Italien, déi duerch hire finanzielle Bäitrag fir d'Organsisatioun d'Recht hunn, direkt bei der Finall matzemaachen. Ausserdeem war Däitschland och dat Land, wat d'Organisatioun iwwerholl hat, an hat doduerch eng duebel Berechtigung.

Gewonnen huet den Titel *Running Scared*, gesonge vum Ell & Nikki aus Aserbaidjan mat 32 Punkte Virsprong virum Raphael Gualazzi, (Italien). Op déi drëtt Plaz koum den Eric Saade aus Schweden.

Fir Aserbaidjan war et déi éischt Kéier datt et de Grand Prix gewonnen hat.

## Halleffinallen
### Éischt Halleffinall
**Éischt Halleffinall vum 10. Mee 2011:** Ofstëmmungsberechtegt bei dëser Halleffinall waren d'Länner déi dobäi waren an zousätzlech Spuenien a Groussbritannien. Déi genee Placéierunge vun den eenzele Länner sinn eréischt no der Finall bekannt gemaach ginn fir eng Beaflossung op d'Ofstëmmung bei der Finall ze vermeiden.

### Zweet Halleffinall
**Zweet Halleffinall vum 12. Mee 2011:** Ofstëmmungsberechtegt bei dëser Halleffinall waren d'Länner déi dobäi waren an zousätzlech Däitschland, Frankreich an Italien. Déi genee Placéierunge vun den eenzele Länner sinn eréischt no der Finall bekannt gemaach ginn, fir eng Beaflossung op d'Ofstëmmung bei der Finall ze vermeiden.

## Finall
**Finall vum 14. Mee 2011:** Ofstëmmungsberechtegt bei der Finall waren déi 43 Länner déi beim Grand Prix matgemaach haten.

## Um Spaweck

* Eurovision Song Contest 2011 (de)
* Eurovision Song Contest – Düsseldorf 2011 (en)
Schreiner

**Schreiner** ass e Familljennumm, dee vum däitsche Wuert fir Schräiner ofgeleet ass.

1880 hunn zu Lëtzebuerg 186 Leit sou geheescht, 1930 waren et der 244 an 1981 264.

Leit mat deem Numm sinn ë.&nbsp;a.:

* Christoph Scheiner (* 1975), däitsche Mathematiker an Astronom;
* Fred Schreiner (* 1961), lëtzebuergesche Foussballspiller;
* Jules Schreiner (1899 - 1985), lëtzebuergesche Lokalpolitiker a Foussballspiller;
* Lynn Schreiner (* 1991), lëtzebuergesch Basketballspillerin;
* Marc Schreiner (* 1952), lëtzebuergeschen Olympionik;
*Nadia Schreiner (* 1984), lëtzebuergesch Molerin;
* Roland Schreiner (* 1957), lëtzebuergesche Lokalpolitiker;
* Romain Schreiner (* 1957), lëtzebuergesche Foussballspiller;
* Roswita Schreiner, däitsch Schauspillerin.
Mar del Plata

**Mar del Plata** (Spuenesch fir „Sëlwermier“) ass eng argentinesch Stad un der Küst zum Südatlantik 400&nbsp;km südlech vu Buenos Aires. D'Stad läit am Südoste vun der Provënz Buenos Aires an huet ongeféier 600.000 Awunner.

## Um Spaweck
Francis Bacon

De **Francis Bacon, 1st Viscount St. Alban(s)**, KC gebuer den 22. Januar 1561, a gestuerwen den 9. Abrëll 1626, war en englesche Philosoph, Staatsmann, Wëssenschaftler, Jurist an Auteur.

## Liewen
De Francis Bacon war *aussergewéinleche Beroder* bei der Kinnigin Elisabeth I. Hie gouf zweemol wéinst Scholde festgeholl, bis seng finanziell Situatioun sech ënner dem James I. gebessert hat. 1619 gouf hie Lord Grousskanzler a krut den Titel Baron Verulam. Dëse leschten Titel huet hie 1620 opginn zou Gonschte vum Titel vu "Vizegrof" (fr: Vicomte, eng Viscount) vu Saint-Alban.

De Bacon gëtt zu de gréissten englesche Philosophe gezielt. Hie selwer huet sech awer net ëmmer als Gentleman beholl. Sou zum Beispill an der Affär rondrëm de Grof vun Essex deen dem Verrot beschëllegt gouf. Hie gouf och selwer a Korruptiounsskandaler verwéckelt. Seng Handlunge waren dee Moment net op Aarmut zeréckzeféieren, mä éischter op Charakterschwächt. Wéinst deene Skandaler krut hie seng Ämter an Titelen oferkannt.

## Wëssenschaftlech Aarbecht
A sengem Wierk *Novum Organum* beschreift de Bacon experimentell Methoden, vun deenen hie seet datt Naturphenomeener sech mat Observatioun an Experimenter erkläre loossen. De Bacon huet duerno d'Deelchentheorie ausgeschafft déi nach haut benotzt gëtt fir verschidde Phenomeener einfach z'erklären.

## Wierker
* *Novum Organum* (1620)
## Éierungen

## Kuckt och
* Lëscht vu Physiker

## Um Spaweck
Thiofrid vun Iechternach

Den **Thiofrid** (oder **Theofried**) **vun Iechternach** (lat. *Thiofridus Epternacensis*), gestuerwen 1110, war vun 1081 bis 1110 Abt vun der Benediktinerabtei Iechternach. Hien huet sech och en Numm als Auteur gemaach.

Et gëtt wéineg geséchert Informatiounen zu sengem Liewen.

Engem Abtskatalog aus dem 12. Jh. no huet den Abt Reginbert hie kuerz viru sengem Doud zu sengem Nofollger bestëmmt. Zwee Joer duerno, 1083, ass hien op Roum gereest, wou de Keeser Heinrich IV. him d'Abtei iwwerdroen huet. An deem Katalog heescht et, den Theofried hâtt d'Abtei 28 Joer geleet, an datt hien dichteg a wéi e "richtegen Isrealit" (*ut versus Israhelita*) gewiescht wier, andeems a weidergefouert hätt, wat säi Virgänger scho gemaach hat.

Hie konnt e puer Besëtzer vum Klouschter, déi em am 9. an 10. Joerhonnert ewechkoumen, nees zeréckgewannen. Dofir ass en z.&nbsp;B. 1101 op Léck bei den Heinrich IV. gereest, fir en dorëms ze bieden. Hien huet och probéiert, d'Rechter vum Kluoschter vis-à-vis vun de Vogten nees méi ze stäerken. Hie schreift an enger vu senge Schrëften, datt en zu Middelburg op der Insel Walcheren duerch säi Vermëttele verhënnert hätt, datt d'Leit sech do bekricht hätten.

Wéi den Thiofrid begruewe gouf, huet den Äerzbischof Bruno vun Tréier hie mat senger Presenz geéiert.

## Wierk
Den Thiofrid huet am Optrag vum Abt Nizo (Nithard) vu Mettlach tëscht 1072 an 1078 d *Vita [[Liutwin|St. Liutwini]]* geschriwwen. Tëscht 1098 oder 1102 bis 1104/05 huet hie säin Haaptwierk, *Flores epytaphii sanctorum*, verfaasst. Dat ass en Traktat iwwer d'Wiese vun de Reliquien, eng Zort Typologie, wat deemools eppes Neies war. D'Buch ass dem Äerzbischof Bruno vun Tréier dedicasséiert.

Ëm 1105 huet hien d*'Vita S. Willibrordi* geschriwwen. Et ass dëst eng Neifaassung vum Alkuin senger Vita vum Willibrord. Den Thiofried huet dem Alkulin säin Text zum Deel staark erweidert a probéiert, e stilistisch ze verbesseren.Den Text ass en Opus geminum a besteet aus engem Prosa- an enegem Versdeel.

Soss ass vum Thiofrid nach e Bréif un den Heinrich IV. aus dem Joer 1101 erhalen, an nach soss méi kleng Texter.

## Literatur
**Thiofridus Epternacensis. Opera selecta* (Einf. von Michele Camillo Ferrari). München, 1997 Digitalisat
*Michele Camillo Ferrari: *Gold und Asche. Reliquie und Reliquiare als Medien in Thiofrid von Echternachs Flores epytaphii sanctorum.* In: Reliquiare im Mittelalter. Berlin, 2005 S.61-74
*Willibrord Lampen: *Thiofrid von Echternach. Eine philologisch-historische Untersuchung.* Breslau, 1920 Digitalisat

## Um Spaweck
*Geschichtsquellen des Deutschen Mittelalters
Belagerung vun der Festung Lëtzebuerg

A senger Geschicht koum et zu enger Rëtsch **Belagerunge vun der [[Festung Lëtzebuerg]]**:
* 1443 duerch de Philippe III. vu Burgund
* 1684 duerch de Louis XIV. vu Frankräich
* 1794–1795 duerch de franséische Generol Hatry

Dobäi gouf se awer ni mat renger Waffegewalt bezwongen. De Philippe de Gudden hat se souwisou schonn als Pand an huet se nuets duerch en Iwwerraschungsugrëff just definitiv seng gemaach, an all spéider Belagerungen hu just zum Zil gefouert, wann d'Festungsgarnisoun duerch Honger gedriwwe schlussendlech gezwonge war d'Plaz fräiwëlleg ze raumen. Dowéinst huet se hire Spëtznumm *[[Gibraltar vum Norden]]* net gestuel.